662 DE AUGMENTIS SCIENTIARUM 



tarn brevi tractatu vix explicari possint. Verum nos insti- 

 tutum nostrum fideliter urgemus, atque in hoc globo scien- 

 tiarum conficiendo etiam insulas minores aut remotiores omitti 

 nolumus. Neque vero (ut arbitramur) perfunctorie, licet cur- 

 sim, eas artes attingimus ; sed potius nucleos et medullas ipsa- 

 rum ex multa materiae massa stilo acuto excerpimus. Cujus 

 rei judicium ipsis illis qui in hujusmodi artibus peritissimi sunt 

 permittimus. Cum enim plerique qui multiscii videri volunt 

 hoc fere habeant, ut voeabula et exteriora artium passim ja- 

 ctantes, illarum ignaris admirationi, magistris ludibrio sint ; spe- 

 ramus nostra contrarium prorsus eventum habitura, ut peritis- 

 simi cujusque in artibus singulis judicium maxime detineant, 

 caeteris minoris sint. Quod vero ad artes illas quae minorum 

 quasi gentium videri possunt, si quis existimet nos nimium 

 quid ipsis tribuere, circumspiciat ille, et videbit homines in pro- 

 vinciis suis magnos sane et celebres, cum ad metropolim aut 

 sedem imperii forte migraverint, turbae fere immisceri, et in- 

 ferioris notae esse ! : similiter mirum non est, artes istas leviores 

 juxta artes principales et supremas collocatas dignitate minui ; 

 cum tamen iis qui operam illis praecipue impenderint, res vide- 

 antur utique magnae et praeclarae. Atque de Organo Sermonis 

 haac dicta sint. 



CAPUT II. 



Doctrina de Methodo Sermonis constituitur ut pars TraditivcB 

 Substantiva et Principalis. Nomen ei inditur Prudentia Tra- 

 ditivae. Enumerantur Methodi genera diversa; et subjun- 

 guntur eorum commoda et incommoda. 



VENIAMUS ad Doctrinam de Methodo Sermonis. Ea ut pars 

 dialecticae tractari consuevit. Etiam locum in Khetorica per 

 nomen Dispositionis reperit. Verum collocatio ejus in famu- 

 litio aliarum artium in causa fuit, ut plnrima quae ad ipsam 

 spectant cognitu utilia praetermissa sint. Visum igitur est nobis 

 Doctrinam Substantivam et Principalem de Methodo consti- 

 tuere, quam nomine generali Prudentiam Traditiva appellamus. 



1 Being then, as King James used to say, like ships at sea, and when at home like 

 ships in a creek ; a comparison which may possibly have been suggested by this pas- 

 sage, which occurs in the Advancement as well as here. 



